5.2 Akud aniri: yettwellih-d ɣer tallit i deg yedder umaru d yimeɣriyen-ines. D aniri acku ur yeqqim ara ɣer uḍris, yesɛa lweqt I deg i d-yura umaru adlis ines akked lweqt i deg yeqqar umeɣri. Tasleḍt n wakud aniri ad tili ɣef tegnatin i deg i d-yettwaru uḍris; ad d-tili d anadi ɣef talɣiwin n usnulfu d yiberdan n tira n lawan-nni i deg yedder umaru. Ad d-tili diɣen ɣef tegnatin n tɣuri n uḍris. Akken ad tgerrez tarrayt n tesleḍt n wakud aniri, yessefk ad yefreq yiwen gar wakud n umaru d wakud n yimeɣri.1 .